Foto: Skrinshot Qozog‘iston prezidenti Nursulton Nazarboyev Xitoyning CCTV telekanaliga intervyu berdi. Nazarboyev suhbat chog‘ida Qozog‘iston va Xitoy o‘rtasidagi hamkorlik hamda “Nurli Jol” va “Bir kamar, bir yo‘l” dasturlari doirasida ikki tomonlama o‘zaro harakatlar borasidagi savollarga javob bergan. Nazarboyev Qozog‘istonning BMT Xavfsizlik kengashidagi ustuvor vazifalari va Shanxay hamkorlik tashkilotining kelgusi rivojlanishi borasidagi qarashlari haqida so‘zlab bergan. Bundan tashqari, Nazarboyev terrorchilikka qarshi kurashish sohasida davlatlaro sheriklikni mustahkamlash va mintaqada barqarorlikni qo‘llab-quvvatlash zarurligini ta’kidlab o‘tgan.